Félagið heitir Krabbameinsfélag Akureyrar og nágrennis . Heimili þess og varnarþing er á Akureyri . Félagið er aðildarfélag í Krabbameinsfélagi Íslands . Tilgangur félagsins er að styðja og efla í hvívetna baráttu gegn krabbameini . Þessum tilgangi hyggst félagið m.a. ná með því að : Stuðla að þekkingu almennings og heilbrigðisstarfsfólks um krabbamein og krabbameinsvarnir . Styðja framfarir í meðferð krabbameina og umönnun krabbameinssjúkra og aðstandenda þeirra . Beita sér fyrir leit að krabbameini á byrjunarstigi . Félagar og / eða styrktaraðilar geta orðið einstaklingar , fyrirtæki og stofnanir , sem þess æskja og greiða tilskilin gjöld til félagsins . 4.gr . – Stjórnun . Æðsta vald í málefnum félagsins er í höndum aðalfundar , sem haldinn skal fyrir 15. maí ár hvert . Boða skal til hans með auglýsingu í fjölmiðlum og / eða bréflega með a.m.k. viku fyrirvara . Fundurinn er lögmætur ef lölega er til hans boðað . Á aðalfundi skulu tekin fyrir þessi mál : Fundargerð síðasta aðalfundar lesin . Skýrsla stjórnar fyrir síðastliðið starfsár . Endurskoðaðir reikningar félagsins lagðir fram til samþykktar . Stjórnarkjör Árgjald ákveðið . Önnur mál Atkvæðisrétt á aðalfundi auk stjórnar , hafa allir sem greitt hafa árgjald síðast liðins árs til félagsins . Stjórn félagsins hefur æðsta vald í málefnum félagsins á milli aðalfunda . Stjórn félagsins er skipuð níu mönnum . Formaður skal kosin sérstaklega til tveggja ára í senn . Árlega skal kjósa fjóra meðstjórnendur til tveggja ára . Jafnan skulu sitja í stjórn a.m.k. þrír fulltrúar frá nærsveitum Akureyrar . Endurkjósa má stjórnarmenn , en að jafnaði skal miðað við að stjórnarmenn sitji eigi lengur er fimm kjörtímabil í senn . Á fyrsta stjórnarfundi eftir aðalfund kýs stjórnin úr sínum hópi varaformann , gjaldkera og ritara . Formaður boðar til stjórnarfunda að jafnaði mánaðarlega . Stjórnarfund skal kalla saman ef fjórir stjórnarmenn eða fleiri óska þess . Stjórnin kýs fulltrúa á aðalfund Krabbameinsfélags Íslands . Stjórn félagsins ræður framkvæmdastjóra sem ber ábyrgð á rekstri félagsins gagnvart stjórninni , samkvæmt starfslýsingu . Tillögur um lagabreytingar skulu berast formanni minnst tíu dögum fyrir aðalfund . Til breytinga á lögum félagsins þarf 2/3 greiddra atkvæða á aðalfundi . Til að leggja félagið niður þarf samþykki tveggja aðalfunda í röð og félagsslitin samþykkt með a.m.k. 3/4 greiddra atkvæða . Verði félagið lagt niður skulu eignir þess renna til Krabbameinsfélags Íslands .